Document ID: /roh_data/filtered/fineweb-2-filterrobots_roh.jsonl.gz/7065

La crisa da corona na vegnia betg ad avair in effect sin las premias da las cassas da malsauns da l'auter onn. Quai ha ditg la directura da l'associaziun da las cassas da malsauns Santésuissse, Verena Nold, en ina intervista cun la gasetta d'economia «L'Agefi».
Grondas reservas
Custs supplementars pervia da la pandemia na vegnian betg a chaschunar in augment da las premias il 2021. Las cassas da malsauns hajan a disposiziun reservas da 8,3 milliardas francs.
Da discurrer dals custs che la pandemia chaschunia per il sistem da sanadad saja però anc memia baud, uschia la directura da Santésuisse.